УкъизыгъэкIуэти узыгъэкIуэтэжи диlэщ
 
 
Щlалэ тхьэмыщкIэ дыдэ гуэр щыIэт, лъэпкъи жэпкъи имыIэу, мылъкуи былыми бгъэдэмылъу. ЩIалэр бжьыфIэт, къабзэт, и нэ къэттэкъым, и Iэ къэттэкъым, ауэ тхьэмыщкIэти, зыми ипхъу къритыртэкъым. Щымыхъум, хамэ къуажэ кIуэри абы игу ирихьу хъыджэбз гуэр къыщигъуэтащ. 
 
- Сыбдэкlуэнщ, ауэ мылъкуу сыт уиIэ?- къеупщ1ащ хъыджэбзыр. 
 
- Сэ мылъку куэд сиIэкъым, ауэ ди гъащIэ псокIэ дрикъуну укъизыгъэкIуэти узыгъэкIуэтэжи сиIэщ,- жриIащ.
 
Ар зы гъэщIэгъуэн гуэр и гугъэри хъыджэбзыр къыдэкlуащ. КъыздэкIуам унэм зыри щIэлътэкъым, пщIантIэм зыри дэттэкъым.
 
НысащIэм куэдрэ зиплъыхьащ укъизыгъэкIуэтрэ узыгъэкIуэтэжрэ къилъагъун и мураду, ауэ, щимылъагъум, хуэмышэчыжу и лIым еупщIащ.
 
ЛIыр щIэкIри хьэуазэ Iэмбатэ къыщIихьэри жьэгум дилъхьащ. И нысащIэр пэригъэтlысхьэщ, езыри бгъурытIысхьэжри хьэуазэм мафIэ щIидзащ. МафIэр ину къыщызэщIэнэм, къису хуежьэри тIури къикIуэтащ, мафIэ бзийр щыужьыхыжым, тIури кIуэтэжри гъунэгъуу eт1ысылlэжащ. 
 
- Мис аращ «укъизыгъэкIуэти узыгъэкIуэтэжи» жыхуаIэр!- жиlащ лIым.
[id122343883|Марьяна], уей ари пэжым) иджырей хъыджэбзхэр дэ къэдгъапц1э дигугъэурэ, езыхэм дыкъагъапц1э)))
[id231839427|Аслан], 😆 пэждыдэщ ар
Фатима, мы къиплъхьэ къомыр дэнэ къыздипхыр?
[id122343883|Марьяна], нэхъ точну хъунукъым ))))
[id122343883|Марьяна], гъущ1щ))
[id231839427|Аслан], апхуэдэу къыпхуэгъэпц1эн хъыджэбз иджы щымы1э)))
[id188245464|Фатима], нэхъ точну...
...уи хьэуазэм и хъер улъагъу т1э жи1эри хъыджэбзым и хьэпи и шыпи зэщ1икъуэри къик1ыжащ.